У 1975 годзе Мальданада прыязджаў у Маскву на IX кангрэс ІКСІД. На пленарным пасяджэнні кангрэса ён выступіў з дакладам на тэму “Дызайн і будучае навакольнага асяроддзя”. У сваёй прамове ён сцвярджаў: “…мы лічым, што праблемы распадаюцца на часткі, якія носяць назвы лямп, халадзільнікаў, пральных машын, аўтамабіляў, пасудамыечных машын. У сапраўднасці, рэальныя праблемы называюцца асвятленнем, збераганнем прадуктаў, праннем, індывідуальным і калектыўным перасоўваннем, мыццём посуду. У любой стратэгіі кантролю нашай першаснай задачай будзе вызваленне саміх сябе ад фетышызму рэчаў…”